google/wiki40b huggingface dataset:
Albuin

Bakgrunn

Albuin var sønn av markgreven Albuin av Kärnten og hans hustru Hildegard. For hans studier ved katedralskolen i Brixen overlot Albuin til sin mor det store landgodset Stein ved Möchling i Drautal.

Biskop

Den 8. september 977 nevnes han for første gang som biskop av Säbener og Brixner kirke (sanctæ Sabianensis et Prixianensis ęcclesiæ ępiscopus) i en urkunde. Med dette dokument overførte keiser Otto II herregården Reifnitz i Kärnten.
Biskop Albuin ønsket å gjøre sin residens lettere tilgjengelig og gjøre sine områder lettere å nå for seg selv også; han ville bo nærmere bispedømmets midtpunkt. Derfor flyttet han rundt år 990 sitt bispedømme fra det fjellrike steinete Säben til det jevnere terreng ved Brixen, som dessuten var vokst frem som en større by og var blitt hele områdets kulturelle midtpunkt.
Dette tiltalet førte også til at man fikk en ny skyddshelgen i Brixen-domkirken. I stedet for den hellige Stephan ble nå den hellige Kassian (Säbens vernehelgen) venerert. Dette skulle sikre kontinuiteten mellom det gamle bispesete Säben med det nye bispesete i Brixen, også i religiøst henseende.
Biskop Albuin ledsaget keiser Otto II, som hadde en urolog regjeringstid med kriger mot Böhmen, Bayern og Frankrike. Men biskopen i Brixen  var ham tro. Dette lojalitetsbevis lot ikke keiseren gå hen ubelønnet. Han både bekreftet de gamle karolingiske immunitetsprivilegier, men anerkjente ogstå det beskoppelige fogderi. Også hans etterfølger, keiser Henrik II, gav biskop Albuin videre landegods, blant annet i Regensburg, Krain og Villach. Han overdro i 1004 ham herredømmet over Veldes in Krain. Brixens katedralskoles blir nevnt for første gang i kilder fra denne tid.
Biskapen ledsaget keiser Henrik II på hans felttog til Italia mot Arduin av Ivrea, før han døde i 1006.
Laurent Depoitre

Landslaget

10. oktober 2015 fikk han sin første landskamp for Belgia. Han scoret også sitt første mål for landslaget i sin debutkamp.
Solihull

Beskrivelse

Solihull er nå hovedsakelig en forstad til Birmingham, som den har vokst sammen med. Byen er kjent for sin historiske arkitektur, blant annet flere bindingsverkshus i Tudorstil. En skolebygning i sentrum er fra 1560. Det er et populært handlested, med en sentral handlesplass fra 1960-årene. Et moderne kjøpesenter, Touchwood Centre, ble åpnet av dronning Elisabeth II 2. juli 2002, under hennes jubileumsferd.
En av de største bedriftene er Land Rover, som har sitt hovedkontor i byen. Andre viktige industriprodukter er kjemikalier og verktøy.
Det nasjonale utstillingssenter, som svært mange tror ligger i Birmingham, ligger i Solihull. Det gjør også det meste av Birmingham internasjonale flyplass.
Naturreservatet og parken Elmdon Park ligger i Elmdon, Solihull.
Spanair

Histore

Flyselskapet ble etablert i desember 1986, og starter sine første flyvninger i 1988. Det var et samarbeid (fellesforetak) mellom SAS og Viajes Marsans. Flyselskapet fløy i starten europeiske charterflyvninger, men i 1991 startet de med langdistanseruter til USA, Mexico og Den dominikanske republikk. Tre år senere startet de med inneriksflyvninger i Spania. Selskapet ble 1. mai i 2003 medlem av Star Alliance. I 1997 startet de internasjonale flyvninger til Washington, São Paulo, Rio de Janeiro, Buenos Aires og Havana. 
SAS eide 94 % av selskapet helt til 2009, da de solgte aksjene til investorer fra Catalonia. 27. januar 2012 begjærte de seg selv konkurs etter at de siste årene var preget av store tap. Qatar Airways var en stund interessert i selskapet, men trakk seg til slutt.

Spanair Flight 5022

20. august 2008 styrtet Spanair flight 5022 like etter avgang fra Madrid på vei til Gran Canaria. Flyet var av typen McDonnell Douglas MD-82(EC-HFP). Flyet tok av fra rullebane 36L ved Barajas lufthavn i Madrid klokken 12:24 UTC. Det var 166 passasjerer og en besetning på seks ombord i flyet. 
Havarikommisjonen har konkludert med at flyet var feil konfigurert for avgang, som gjorde at vingene ikke klarte å få nok luft til å løfte flyet. Dette førte til at flyet steilet like etter avgang, og styrtet på høyre side av rullebanen. Totalt 154 mennesker omkom av de 172 menneskene ombord.
Yrkesforbud

Yrkesforbud, på tysk Berufsverbot, er i Tyskland og andre land et forbud mot å ansette personer som er mistenkt for forfatningsfiendtlig innstilling eller virksomhet, i offentlige stillinger. Yrkesforbud kan også praktiseres ved at personer som har et samfunnsskadelig politisk eller kulturelt syn, mister jobben de allerede har.

Berufsverbot i Tyskland

Berufsverbot var historisk en foranstaltning iverksatt av de nazistiske myndighetene og var rettet mot «samfunnsavvikere» og «mindreverdige raser». Ordningen skulle være til hinder for at kunstnere fortsatte å lage entartete kunst, og sikre at bare rettsindige mennesker fikk anledning til å tjene til livets opphold.
Berufsverbot ble praktisert i Vest-Tyskland fra 1972 av frykt for politiske ekstremister, og begrepet fikk stor oppmerksomhet i den politiske samfunnsdebatten på 1970-tallet. Ordninga gikk ut av bruk på 1980-tallet. Den tyske grunnloven har fortsatt forordningen, men nå rettet mot «samfunnsskadelig virksomhet». Forordningen opphever blant annet menneskerettighetskonvensjonens bestemmelse om enhvers rett til å søke lykken på sin egen måte.

Yrkesforbud i Norge

I Norge fastslår arbeidsmiljøloven og diskrimineringsloven at ingen kan utestenges fra et arbeid på grunn av politisk eller annen overbevisning. Unntatt er virksomheter som skal fremme spesielle politiske eller religiøse meninger. Også plagsom agitasjon på arbeidsplassen kan medføre oppsigelse. Det samme kan ifølge straffeloven dessuten gjelde for visse yrker der personer dømt for straffbare handlinger er utestengt. Dersom en person gjennom lovbrudd har vist seg «uverdig» en offentlig stilling, kan han eller hun også fradømmes en slik stilling.
Lodowick Carlell

Lodowick Carlell (1602–1675), også stavet Carliell eller Carlile, var en engelsk dramatiker på 1600-tallet som var aktiv fra den karolinske tiden og til restaurasjonen.

Hoffmann

Carlells bakgrunn var skotsk som sønn av Herbert Carlell av Bridekirk i Dumfriesshire, den tredje av fire brødre. Han hadde ikke universitetsbakgrunn, men gjorde oversettelser fra både fransk som spansk i løpet av sin tid. Han hadde antagelig uformell utdannelse som hoffmann fra han var 15 år. Carlell giftet seg med en Joan Palmer den 11. juli 1626 og fikk to barn, John og Penelope. Sistnevnte ble gift med John Fisher, en advokat fra Middle Temple.
Carlell var hoffmann og kongelig embetsmann; han hadde posisjon som Gentleman of the Bows for kong Karl I, og Groom to the King og ved dronningens kammer. Han var også vokter av Great Forest ved Richmond Park. I den siste posisjonen assisterte han kongen på hans hyppige jaktturer, og gjennom 1630-tallet bodde han i hytten ved dådyrparken ved Richmond. I den samme perioden fullførte han det meste av sitt dramatiske forfatterskap – og hans skuespill er kjent for sine skogsscener.
Interessant nok opprettholdt han sin posisjon ved Richmond Park gjennom hele den engelske borgerkrigen, helt fram til 1649. I denne perioden kan han ha fungert i en form for hemmelig agent for rojalistenes sak; det er spekulert i at han holdt Lucy Hay, grevinne av Carlisle, skjult i løpet av denne tiden. I løpet av det engelske interregnum, den parlamentariske perioden under Cromwell, er det antatt at han fortsatt forble vokter av både Richmond Park og St. James's Park.

Dramatiker

Carlell begynte sin dramatiske karriere i løpet av slutten av 1620-tallet. Hans første skuespill ble framført av King's Men og Queen Henrietta's Men. Thomas Dekker dedikerte hans Match Me in London til Carlell i 1631.
De skuespill som er bevart (i henhold til utgivelsesdato) er: The Deserving Favourite (1629), Arviragus and Philicia, del 1 og 2 (1639), The Passionate Lovers, del 1 og 2 (1655), The Fool Would be a Favorite, or The Discreet Lover (1657), Osmond the Great Turk, or The Noble Servant (også 1657), og Heraclius, Emperor of the East (1664), sistnevnte var en oversettelse av et stykke som Pierre Corneille skrev i 1647.
En del kritikere har bedømt hans skuespill som betydningsfulle for utviklingen av det seriøse drama på 1600-tallet, fra John Fletcher og andres tragedie og tragikomedie til «det heroiske drama» under restaurasjonen. I denne vurderingen er Carlell «en av de viktigste mellomledd mellom  Beaumont og Fletcher, og Dryden og Settle».

Senere år

Carlell fortsatte i den kongelige tjeneste inn i restaurasjonen. Den 6. juni 1664 ble en bemyndigelse utstedt for å betale ham £150, tre års tilbakebetaling som vokter av Hans majestets hus og gangveg ved Petersham i Richmond Park.
Carlell ble gravlagt den 21. august 1675 i Church of St.-Martin-in-the-Fields i Petersham i Middlesex.
Iraota

Utseende

Middelsstore stjertvinger med ganske kraftig kropp. Bakvingen har to stjerter. Oversiden er brun med en bronseaktig til skinnende blå glans, undersiden kontrastrikt farget i vinrødt, gult, grått og hvitt.

Levevis

Larvene lever på planter i fikenslekten (Ficus). Disse sommerfuglene lever i skog, gjerne tropisk regnskog, der de holder seg mest oppe i trekronene.

Utbredelse

Slekten er utbredt fra Sri Lanka i vest til Ny-Guinea i øst.
Northeastern kraftverk

Northeastern kraftverk er et varmekraftverk i Rogers County, delstaten Oklahoma i det sentrale USA. Det har en installert produksjonskapasitet på 940 – 1 .000 MW fra 4 blokker fyrt på naturgass og 946 MW fra 2 blokker fyrt på kull førstnevnte med 1+1 moderne gassturbiner. Operatør er J-Power Co for gassenhetene, og American Electric Power for kullenhetene.
Utstyret er vesentlig levert av General Electric. Anlegget ble bygget ut i årene 1961–1980 for kullblokkene, og med utvidelse for kulldrift fram til 2001. Brenselkilden er naturgass og (sub)bitumenøst kull. Utslippene av CO2 i 2007 var for kullkraftenheten 7,511 mill. tonn.
Red Indian

Handling

Syttenåringene Seb og Teo har sans for litt fart og spenning. Seb er den dristige og tøffe, mens Teo virker mer forsiktig. De sikler etter en lekker motorsykkel av merket Red Sedan som står og samler støv i garasjen til Sebs far. En dag blir fristelsen for stor. Seb og Teo stikker av med sykkelen.
Bruene

Bruene er navnet på området fra Telemarksgata til Klosterøya i Skien. I tidligere tider var det tre fosser i dette området: Bollefoss, Langfoss og Damfoss. Mellom Bollefoss og Damfoss ligger øya Eidet, og mellom Damfoss og Langfoss ligger Smieøya. Alle fossene er i dag oppdemmet.
I tillegg til fossene, var det også sprengt ut en rekke renner i området. Disse ble bygget for å utnytte vannfallet mellom Hjellevannet og Bryggevannet til å drive sager. Dermed må det ha vært en rekke bruer i dette området, derav navnet.
Rachel Grepp Heimen Familiesenter

Rachel Grepp Heimen Familiesenter var en institusjon i Oslo fra 1967 til 2012 med tilbud til gravide, enslige forsørgere (både kvinner og menn) med barn og par med ett eller flere barn. Familiesenteret tok imot familier fra hele landet og samarbeidet med barnevernet, sosialkontorer, asylmottak og Kriminalomsorg i frihet.
Tilbudene som ble gitt, varierte fra omsorgsveiledning, terapi, sosial trening, norskopplæring med mer. marte meo-veiledning ble brukt for å forsterke samspillet mellom foreldre og barn. Målet med behandlingsopplegget var at familiene skulle oppleve mestring og ta tilbake kontrollen over eget liv.
Familiesenteret ble åpnet 22. november 1967 og hadde 21 leiligheter i et eget bygg i Maridalsveien 292 på Tåsen. Rachel Grepp Heimen Familiesenter var en stiftelse som ble eid og drevet av Det norske Arbeiderparti. Senteret var oppkalt etter helse- og kulturpolitikeren Rachel Grepp (1879–1961).
Senteret ble lagt ned 1. mai 2012 og bygget har blitt gjort om til kommunale leiligheter.
Som-klassen

Historie

I samband med innledningen av den russisk-japanske krig fikk den russiske marintekniske komité i oppdrag å påskynde ekspansjonen av flåten som helhet, og ubåtflåten i særdeleshet. Parallelt med innenlandsk russisk utvikling så man også på anskaffelse av utenlandske modeller som et alternativ. 27. februar 1904 fikk Nevskij-verftet i St. Petersburg i oppdrag av den russiske marintekniske komité å bygge fem ubåter etter modell av ubåten Fulton, tegnet av John Philip Holland, bygget 1901, og innkjøpt til Russland den 31. mai 1904 der den fikk det nye navnet Som.
Denne første ubåten var en eksperimentell ubåt som også var prototype for USS Plunger og påfølgende Plunger-klasse-ubåter - også den syv i tallet, foruten Fulton. Fulton ble solgt og levert til Russland i seksjoner, og sammensatt igjen av russerne.
Skroget til de påfølgende ubåtene var bygd av russisk materiale, men maskiner og utrustning ble kjøpt i USA. 15. juni 1905 begynte de første prøveturene. Den 25. mai 1906 var foruten Som alle fem båter i drift. I juli 1907 ble det bygd ytterligere en båt som ble brukt i dykking under islagt hav. Båtene var  
20 m lange og 3,5 m brede og kunne dykke til maksimalt 2,9 m dybde.
Ubåtene var tilpasset å kunne transportes med tog til ønsket havnebase.
I 1909 ble fem av båtene utstyrt med dieselmotorer fra selskapet «L. Nobel» som erstattet de opprinnelige bensinmotorene. En av båtene, Beluga, fikk en fotogenmotor produsert av «Körting». 
Båtene deltok i første verdenskrig. Fem av dem patruljerte i Østersjøen. Disse var basert i Libava, der de deltok i øvelser med andre marineenheter. Båtene var utstyrt med torpedoer og (med unntak av Losos og Sudak) også med hver sin 37 mm kanon, og kunne dermed true tysk handelsskipsfart.
Regionalvei 970 (Finland)

Regionalvei 970 (Finland) (finsk: Seututie 970) er en finsk regionalvei. Den går mellom Nuorgam ved grensen mot Norge og Karigasniemi. Veiens lengde er rundt 120 km. Veien er ved Nuorgam den nordligste veien i Finland og Den europeiske union.
Mercedes-Benz L 6500 Tatzelwürm

Mercedes-Benz L 6500 Tatzelwürm var den største bussen av sin sort i Europa som var levert i 1936 til turbusselskapet Mietrach Reisen GmbH i Hoyerswerda, Sachsen. Den satt en rekord i antall busspassasjerer med 170 personer under kjøring, men har en mindre passasjerkapasitet på 120 sitteplasser.

Tatzelwürm

Denne unike busstypen fikk økenavnet «Tatzelwürm» på grunn av den meget lange ekvipasjen og den spesielle konstruksjonen som en semitrailerbuss, et kjøretøy som besto av trekkvogn og spesialbygget semitilhenger med busskarosseri. Som et fabeldyr fra de tyske alpene hadde «Tatzelwürm» en meget lang firfisleliknende kropp eller som en slags orm, og var dermed et vanlig økenavn på meget lange busser i alle tider. Den første kunden (Mietrach-Reisen) som kjøpt seg denne bussen hadde i 1935 etablert et rutebusselskap mellom storbyene Berlin, Dresden og Potsdam, og eksisterer fremdeles i dag som turbusselskap. Bussen selv overlevde ikke, ettersom turbusselskapet prøvd å redde kjøretøyet ved krigens slutt ved å frakte det i sikkerheten. Den ble ødelagt av fiendtlige ild ved grensen til Tsjekkoslovakia.
I 1936 til 1945 var semitrailerbussen i fast rutebusstrafikk mellom Dresden, Hoyerswerda og Lautawerk. Ytterst lite er hittil kartlagt omkring busselskapets aktivitetene i 1930-tallet, men eksisterende bilder har vist at den store bussen med L6500 trekkvognen hadde «småsøstre» på kun en aksel under semitilhengeren som hadde samme oppbygging, trukket av mindre Mercedes-Benz LZ 4000 trekkvogner. Bare tre eksempler med den meget lange ekvipasjen skal ha blitt bygget, og et av disse hadde ikke en Mercedes-Benz L 6500, men en Magirus L 145 trekkvogn.

Den tekniske beskrivelse

Som semitrailer-buss er den meget kraftige trekkvognen essensielt, Mercedes-Benz L 6500 var valgt med en ytelsesevne på 150 hestekrefter fra en dieseldrevet sekssylindret Daimler-Benz OM 54 motor for å ha stor lasteevne og oppnå gode presentasjoner på de utbedrede veger inkludert autobahn motorvegene. Totalvekten på kjøretøyet har blitt oppgitt til 15 tonn i tomvekt og 23 tonn i makslast. På selve tilhengeren var det reist en busskarosseri av den tyske karosserimakeren Karl Kässbohrer Fahrzeugwerke GmbH i Ulm, som hadde spesialisert seg på bygging av semitrailerbussene i 1930-tallet.
Karosserikonstruksjonen besto av en forsterket struktur i stål bekledt med trepaneler på sidene og metallpaneler annetsteds, med to separate foldeskyvetak og dobbeltdør (skyvedør) i midtinngang, som hvilte på en toakslet semitrailer. Dette gav passasjertilhengeren et elegant utseende som dels skjulte faktumet om at den utgjorde majoriteten av totallengden på 18,7 m til 20 m med en midtgang mellom seterader som hadde plass for 114 passasjerer. Trekkvognen hadde et utvidet førerhus med en seterad for 6 andre passasjerer i tillegg til sjåføren. Bussen var uvanlig for sin tid med en bakkeklaring på 40 cm, slik at den var også en laventrebuss.
Karosserifabrikken i Ulm ofte avbildet sine ferdigbygde semitrailerbusser med kirken Ulmer Münster som bakgrunn, og dokumenterte rekorden i størst passasjerkapasitet da 170 personer var i selve kjøretøyet, i året 1939.
Jérôme Pétion de Villeneuve

Den franske revolusjon

Pétion de Villeneuve var opprinnelig advokat. Som delegert for tredjestanden ble han i 1789 medlem av nasjonalforsamlingen, der han spilte en fremstående rolle som en av lederne for venstresiden. Han ble i 1791 borgermester i Paris etter Jean Sylvain Bailly og tilvant seg blant byens befolkning en stor popularitet. Da Pétion de Villeneuve ble suspendert fra sitt embede på grunn av sin underlatelse i å skride inn mot oppløpet 20. juni 1792, formådde Paris' befolkning å bevege den lovstiftende forsamling til å inngripe til hans fordel. Han framtrådte nå åpent som talsmann for republikanske tenkemåter. I år 1792 ble han medlem av konventet, nærmet seg girondistene, ble arrestert den 2. juni 1793, men flyktet.
Han deltok så i det føderalistiske opprør. Etter at dette var slått feil, oppholdt han seg sør i landet. I juli 1794 ble han oppsporet. Han flyktet nok en gang, med en ledsager, i området nær Bordeaux, hvor man raskt fant hans lik, halvt fortært av ulver. Det formodes at Pétion de Villeneuve hadde begått selvmord.
Råket gravplass

Råket gravplass (eller Råket kirkegård) er en gravlund i Smøla kommune. Den ble etablert i 1931 og ligger øst for fylkesvei 669 vest på øya Smøla.
Den femte Beatle

Begrepet «Den femte Beatle» er et begrep som er brukt av pressen, eksperter og en rekke andre om personer som var nært knyttet til The Beatles. De færreste av disse betegnelsne kom fra medlemmene selv.

The Beatles' bruk av uttrykket

Da de var aktive, brukte ikke medlemmene uttrykket mer enn én gang, da George Harrison spøkefullt sa at den amerikanske DJ-en Murray the K var den femte Beatle. De andre brukte ikke betegnelsen da. Etter at bandet ble oppløst, har Paul McCartney gitt denne betegnelsen til både Brian Epstein og George Martin. Harrison mente at Taylor og Neil Aspinall var de eneste to som fortjente kallenavnet.
Chlorisanis

Utseende

Middelsstore, slanke og langbeinte, blanke, mørke trebukker med mørk, grønnlig metallisk glans. Antennene er lengre enn kroppen. Dekkvingene er tilsmalnende bakover og kraftig punkterte.

Levevis

Larvene lever i levende stammer, mest på løvtrær. Noen kan gjøre betydelig skade og også drepe unge trær. De voksne billene gnager på bladene på larvenes næringstrær.

Utbredelse

Slekten er utbredt på Borneo, Sumatra, Java og i Vest-Malaysia.
EM i turn for kvinner 2002

Det 24 europamesterskapet i turn for kvinner ble arrangert i Pátra i Hellas i 2002.
Crathoplus

Utseende

En middelsstor, oval, brunsvart skarabide. Kroppen er tynt kledt med ovale, lysbrune skjell.

Levevis

Larvene lever i råtten ved.

Utbredelse

Arten er utbredt i Brasil.
Jelnja

Historie

Bosetningen ble først nevnt i krøniker i 1150. I 1776 fikk bosetningen offisielt status som by, og ble senter for en ujezd.

Økonomi og næringsliv

Byen har en ostefabrikk, et stort bakeri og en mursteinsfabrikk.
Riho Sakamoto

Landslaget

Riho Sakamoto spilte 1 landskamp for Japans kvinnelandslag.
Viktor Hartmann

Biografi

Hartmann ble foreldreløs i ung alder og vokste opp i St. Petersburg hos sin onkel, som var en anerkjent arkitekt. Han studerte ved Repina, det keiserlige kunstakademiet i St. Petersburg, og startet karrieren illustratør.
Han arbeidet også som arkitekt, og laget skisser til blant annet Russlands 1000-års monument i Novgorod som ble avduket i 1862. Han arbeidet mest med akvareller og blyanttegninger da han var på utenlandsreise i årene 1864 til 1868. Sammen med Ivan Ropet var Hartmann blant de første kunstnerne som brukte tradisjonelle russiske motiver i sitt arbeid.
Etter at Vladimir Stasov hadde introdusert ham til kretsen rundt Milij Balakirev i 1870, ble han en nær venn av komponisten Modest Musorgskij. Etter Hartmanns tidlige død av aneurisme i en alder av bare 39 år, ble det holdt en utstilling av mer enn 400 av hans bilder i kunstakademiet i St. Petersburg i februar og mars 1874. Denne utstillingen inspirerte Musorgskij til å komponere pianosuiten Bilder fra en utstilling.
Friidrett under Sommer-OL 2004 – 100 meter kvinner

Forkortninger

Alle tider vises i sekunder.
Q automatisk kvalifisert.
q kvalifisert på en av de beste tidene utover de direktekvalifiserte.
DNS startade ikke.
DNF kom ikke i mål.
NR markerer nasjonsrekord.
PB markerer personlig rekord.
SB markerer utøverens beste resultat i sesongen.
DSQ markerer diskvalifisert eller utesluttet.
Tang betyr tangert.

Kvalifisering

Fra de åtta kvalifiseringsheatene gikk de tre første i hvert heat og de åtte beste tidene blant de øvrige konkurrerende til kvartfinalene.

Kvartfinaler

Fra kvartfinalene gikk de tre først plasserte i hvert heat og de fire beste blant de øvrige konkurrerende til semifinalene.
Barbourion lemaii

Utseende

En stor (vingespenn ca. 100 millimeter), langvinget, brun svermer. Forvingene er markert sigdformede med jevn ytterkant, og bakkanten er tydelig innbuktet slik at bakhjørnet (tornus) stikker ut. Vingen har tverrbånd i ulike sjatteringer av brunt og brunfiolett. Bakvingen er brun med to svarte flekker nær bakhjørnet.

Levevis

Arten lever i høytliggende områder, over 2000 meter over havet.
Ellers er lite kjent om biologien til denne arten.

Utbredelse

Den er kjent fra det sørlige Kina og nordlige deler av Burma, Thailand og Vietnam.
Washington Magnus

Bakgrunn

Washington Magnus var sønn av fabrikant G.D.B. Magnus og hans hustru født Jacobsen.  
Han ble student i Roskilde i 1882, candidatus philosophiæ i 1883 og studerte deretter ved Leipzigs musikkonservatorium.

Karriere

Han var 1892–93 dirigent for Musikselskabet Harmoniens orkester i Bergen. Årenw 1893–1912 var han bosatt i København, der han var kapellmester ved Casino-teateret 1900–05. Han var også dirigent i Hellerup musikkforening, men flyttet i 1913 til Stavanger, der han ble organist ved Sankt Petri kirke og fra 1914 dirigent for Stavanger orkesterforening. 
Magnus skrev operaen Salighetens ø (ufullbyrdet), musikken til Fridthjofs Hemkomst og Østenfor Sol og vestenfor Måne som ble oppført i Bergen og Stavanger, orkesterverk, fiolinkonsert, en strykekvartett og sanger.
Man ble gidt med malerinnen Johanna Magnus.
Acanthoctenidae

Utseende

Små til middelsstore (opptil 15 mm) edderkopper.

Utbredelse

Slekten Acanthoctenus er utbredt i Sør- og Mellom-Amerika. Det gjelder også slekten Nothroctenus og Viracucha, mens den ene kjente arten i slekten Bengalla lever i Australia.
Radebeul

Kulturhistorie

Fra 1960 til 2003 hadde en dukketeatersamling bygget opp av Otto Link permanente utstillingslokaler i en bygning kalt Hohenhaus i Radebeul. Denne samlingen er fra 2005 en del av Museum für Sächsische Volkskunst mit Puppentheatersammlung, med tilhold i Jägerhof i Dresden.
Igor Anic

Landslag

Anic debuterte på det franske landslaget 21. juni 2009 mot Latvia. Han ble tatt ut på laget som spiller Håndball-EM 2014.
Operaballet i Wien

Operaballet i Wien (tysk Wiener Opernball) er ved siden av nyttårskonserten et av de årlige høydepunktene i selskapslivet i Wien. Hvert år deltar inntil 5000 kulturinteresserte og offentlige personer fra inn- og utland på «ballenes ball». Balltradisjonen går tilbake til Wienerkongressen i 1814–1815.